Nordjyllands Politi har anholdt to mænd, der mistænkes for at have gennemført flere indbrud i Frederikhavn.

Onsdag aften anholdt Nordjyllands Politi to mænd på 18 og 39 år i Frederikshavn, der mistænkes for at have gennemført flere indbrud, efter forudgående efterforskning. I forlængelse af anholdelserne foretog politiet ransagninger af flere lokaliteter i Frederikshavn. - I forbindelse med disse ransagninger beslaglagde vi en omfattende mængde designmøbler, siger fungerende politikommissær fra Nordjyllands Politi, Sune Myrup. Politiets beslaglæggelser omfatter Arne Jacobsen 7'er stole, tremmestole af Børge Mogensen, Svanestole, sofaer fra Erik Jørgensen, gyngestol af Hans Wegner. - Herudover beslaglage vi sølvtøj, fladskærme og tablets, siger han. Klokken 13 fremstilles de to anholdte i grundlovsforhør ved retten i Aalborg med henblik på fængsling.